Diari Oficial de la Generalitat Valenciana


Sumari del DOGV 5423, del 08-01-2007 (2006/15722)

DECRET 189/2006, de 22 de desembre, del Consell, pel qual es regulen les distincions i condecoracions que concedeix la Generalitat als membres dels Cossos de la Policia Local de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2006/12/22/189/dof/vci/html**

### Dades del document

Número de DOGV
:   5423

Data del DOGV
:   08-01-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2006/15036


Data del document
:   22-12-2006

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * administració local
    * legislació
    * policia
    * distinció honorífica
    * premi cultural

Entre les competències que en matèria de coordinació dels Cossos
de la Policia Local de la Comunitat Valenciana posseeix la Generalitat
es troba, en l'article 51 de la Llei 6/1999, de 19 d'abril, de la Generalitat,
de Policies Locals i de Coordinació de Policies Locals de la Comunitat
Valenciana, la de poder establir i concedir els premis, distincions
i condecoracions als membres dels cossos de les Policies Locals que
es distingisquen notòriament en el compliment de les seues funcions.
L'aplicació del Decret actualment en vigor, Decret 157/1998, de
29 de setembre, del Consell, ha demostrat durant el transcurs d'aquests
anys l'existència d'algunes disfuncions, en què la realitat de l'actuació
policial no està prou reflectida en els objectius que pretén aquest text
reglamentari. A més, s'ha constatat que el procediment per a la concessió
de les condecoracions i distincions, per a determinats casos, resulta
excessivament formalista, i perd la urgència o immediatesa que el cas
a valorar mereix.
La necessitat de resoldre aquestes disfuncions i, alhora, de donar
més flexibilitat al procediment, quan es tracte de concessió de condecoracions
com a conseqüències de circumstàncies especials, exigeixen
procedir a la revisió de la norma i dur a terme una nova regulació.
En aquesta línia, s'ha arribat a una profunda revisió de la norma,
per tal de millorar-la, i concretar amb mes detall i definició els supòsits
de fet que han de servir per a la concessió de distincions i condecoracions.
Per això, amb el nou Decret de distincions i condecoracions s'ha
tractat fonamentalment, d'aconseguir dos objectius: d'una banda, simplificar
el procediment de concessió per al qual s'han agilitzat els tràmits
existents i s'ha dotat aquest de major celeritat; d'una altra, i per
als supòsits especials en què hi haja una extremada urgència, s'ha creat
un procediment sumari, de manera que en aquells casos previstos en el
mateix Decret, que estan referits als supòsits de defunció o de greus
lesions en acte de servei, es puga atorgar la condecoració corresponent
de forma immediata.
A més, el nou Decret aclareix i concreta amb més precisió les
causes que motiven l'atorgament de la condecoració de què es tracte.
D'aquesta manera, es facilita la labor de l'instructor de l'expedient el
que sens dubte redunda en rapidesa i eficàcia i contribueix al reconeixement
públic d'aquelles persones que, des del seu lloc de funcionari,
garanteixen el respecte dels drets i llibertats, principis bàsics i pedra
angular de la nostra moderna i jove democràcia.
Per tant, amb un informe previ de la Comissió de Coordinació de
Policies Locals de la Comunitat Valenciana, a proposta del conseller
de Justícia, Interior i Administracions Públiques, conforme amb el
Consell Jurídic Consultiu de la Comunitat Valenciana i amb la deliberació
prèvia del Consell, en la reunió del dia 22 de desembre de 2006,
DECRETE
Article 1. Creació
1. Per tal de reconéixer i premiar públicament l'actuació de les
policies locals de la Comunitat Valenciana, i la del personal que amb
la denominació d'auxiliars, agents, guàrdies, vigilants o anàlegs exercisquen
les comeses de la Policia Local als municipis on no hi haja, es
creen les següents distincions i condecoracions:
a) Medalla d'Or al Mèrit Policial de la Generalitat.
b) Creu al Mèrit Policial amb Distintiu Roig.
c)Creu al Mèrit Policial amb Distintiu Blau.
d) Creu al Mèrit Policial amb Distintiu Blanc.
e) Diploma de jubilació.
f) Felicitacions públiques.
g) Condecoracions honorífiques.
2. Les condecoracions assenyalades amb les lletres a), b) i c)
s'atorguen per fets excepcionals o de particular rellevància, que en
atenció a aquells, no formen part de les normals funcions i continguts
dels llocs de treball dels cossos de les Policies Locals.
Per tant, les condecoracions abans citades podran ser atorgades,
en els mateixos supòsits, a persones i entitats encara que no tinguen
vinculació amb els Cossos de la Policia Local.
3. Les distincions i condecoracions que s'arrepleguen en aquesta
norma tenen caràcter vitalici, sense que comporten pensió o cap
recompensa econòmica per part de la Generalitat.
4. El procediment per a la concessió i entrega de les distincions i
condecoracions serà el que s'estableix en els articles 9 i 10 del present
Decret.
5. La descripció dels premis, distincions i condecoracions, així
com dels passadors i insígnies de solapa, figuren en l'annex del present
Decret.
Article 2. Medalla d'Or al Mèrit Policial de la Generalitat
La Medalla d'Or al Mèrit Policial de la Generalitat únicament
s'atorgarà en els casos següents:
a) Resultar mort en acte de servei o en ocasió d'aquest.
b) Resultar amb ferides o mutilacions greus de les que quedaren
privats de membre o òrgan principal, amb deformitat o inutilitat
important o permanent que provocara la baixa definitiva del servei
ordinari, com a conseqüència de la seua participació en acte de servei
o en ocasió d'aquest.
c) Intervenció en actes que evidencie un excel·lent valor personal
amb risc greu i imminent per a la mateixa vida.
Article 3. Creu al Mèrit Policial amb Distintiu Roig
La Creu al Mèrit Policial amb Distintiu Roig de la Generalitat
s'atorgarà quan concórrega alguna de les circumstàncies següents:
a) Actes en defensa i protecció dels interessos que tenen encomanats
que posen de manifest qualitats de valor, sacrifici, lleialtat o abnegació
excepcionals, i de què es derive risc per a la seua persona, amb
independència del resultat produït, sempre que superen l'estricte compliment
de les obligacions i deures reglamentaris.
b) Participar en tres o més serveis en què hi haja agressió amb
armes o altres mitjans perillosos, que comporten risc greu per a la seua
persona, demostrant valor, capacitat i eficàcia en aquests.
Article 4. Creu al Mèrit Policial amb Distintiu Blau
La Creu al Mèrit Policial amb Distintiu Blau de la Generalitat
s'atorgarà quan concórrega alguna de les circumstàncies següents:
a) Dirigir o executar amb èxit un servei en què per la seua extraordinària
dificultat o importància s'hagen evidenciat rellevants qualitats
professionals o cíviques.
b) Sobreeixir amb notorietat i perseverança en el compliment dels
deures del seu càrrec, que constituïsca conducta exemplar.
c) La labor prolongada en el temps de cara a la dignificació, prestigi,
i reconeixement públic de les Policies Locals, així com la seua missió
de defensa, promoció i protecció dels drets i llibertats públiques.
d) Realitzar estudis professionals o científics rellevants que prestigien
la Institució a què pertany.
Article 5. Creu al Mèrit Policial amb Distintiu Blanc
La Creu amb Distintiu Blanc s'entregarà als membres de la Policia
Local, siga quina siga la seua categoria, quan complisquen 25 anys de
serveis en el Cos i hagen tingut una trajectòria professional excepcional,
sense que consten antecedents desfavorables en el seu expedient
personals o pendents de cancel·lar.
Article 6. Diploma de jubilació
Es crea el Diploma de Jubilació com a reconeixement als membres
dels Cossos de Policia Local per la dedicació d'una vida al servei
ciutadà i la seua missió de defensa, promoció i protecció dels drets i
llibertats publiques.
Aquest diploma serà entregat a tots els membres de la Policial
Local, siga quina siga la seua categoria en el moment de la seua jubilació.
Article 7. Felicitacions públiques
Les felicitacions seran concedides pel director general competent
en matèria de policies locals, prèvia comprovació succinta de la labor
professional exercida pel policia local, en els supòsits següents:
a) Als que es destaquen en l'estudi, promoció i dignificació tant de
la funció policial com dels cossos de Policia Local.
b) Als que hagen realitzat un servei especialment meritori en el
compliment de les seues funcions, o en ocasió d'aquestes, que tinga
important repercussió social o en els àmbits de la seguretat ciutadana,
protecció civil o trànsit.
c) Als que durant un any hagen destacat en el compliment ordinari
de les seues funcions que servisquen d'exemple per als seus companys
de Cos.
d) Als que hagen realitzat estudis o publicacions d'interés per a la
seguretat ciutadana, protecció civil, trànsit o gestió de l'activitat policial.
e) En qualsevol altre supòsit no previst en els articles anteriors,
però en atenció als fets i circumstàncies examinades que siguen mereixedores
d'un reconeixement per part de la Generalitat.
Article 8. Condecoració honorífica
Es crea aquesta distinció que es concedirà de forma discrecional
a persones i entitats alienes als Cossos de Policia Local com a reconeixement
a la seua dedicació i entrega en benefici de la Comunitat
Valenciana.
Article 9. Procediment ordinari
a) Proposada inicial: la proposta d'iniciació del procediment serà
efectuada pel Ple de l'ajuntament corresponent, la Conselleria de Justícia,
Interior i Administracions Publiques, o les institucions o organismes
públics que desenvolupen la seua activitat relacionada amb la
Policia Local en l'àmbit territorial de la Comunitat Valenciana.
b) La proposta d'iniciació de l'expedient, que haurà de ser motivada,
contindrà els requisits següents:
- Nom, cognoms i la resta de circumstàncies personals de la persona
o persona proposades.
- Descripció detallada del fet o els fets que es consideren mereixedors
d'especial reconeixement.
- Certificat de l'acord adoptat per la institució o entitat proponent.
- Altres documents que acrediten la realització del fet o fets mereixedors
del premi, distinció o condecoració.
c) L'acord d'iniciació serà adoptat pel director general d'Interior.
En l'acord d'iniciació es nomenarà un instructor i un secretari que
disposaran del termini de 10 dies per a estudiar l'expedient i, si és el
cas, requerir la institució o entitat proposant perquè, en un termini no
superior a 15 dies, remeta altres documents, informes i declaracions de
testimonis presencials que es consideren necessaris per al millor aclariment
dels fets i valoració dels mateixos.
d) L'instructor podrà ampliar el termini de 15 dies fins a un màxim
de 30 per a la pràctica d'algun mitjà de prova que considere rellevant
per a l'aclariment dels fets, amb la sol·lictud prèvia del proposant, que
contindrà els motius en què basa la importància de la prova o proves
proposades, la necessitat d'aquestes i que fonamenten l'ampliació del
termini.
e) Practicades les proves s'uniran a l'expedient, així com els informes
que s'hagen aportat, i l'instructor dictarà la seua proposta de resolució
en el termini de 10 dies. En l'esmentada proposta es contindrà
la relació detallada dels fets, la seua qualificació i el premi, medalla o
distinció corresponent.
f) L'esmentada proposta serà elevada al conseller de Justicia, Interior
i Administracions Publiques, que resoldrà sobre la concessió, i
posarà fi a la via administrativa.
La proposta de resolució serà, així mateix, remesa a la Comissió
de Coordinació de Policies Locals de la Comunitat Valenciana perquè
en prenguen coneixement.
Article 10. Procediment sumari
Excepcionalment, quan es done algunes de les circumstàncies que
a continuació s'exposen, el director general d'Interior podrà agilitzar
la instrucció del procediment:
a) Quan es tracte d'algun dels supòsits continguts en l'article 2.
b) Quan raons d'urgència així ho aconsellen.
c) Quan es tracte de fets les circumstàncies del qual estiguen clarament
determinades.
d) Quan el fet o fets hagen adquirit una gran notorietat i repercussió
social per la importància o transcendència dels mateixos.
En aquests casos, el director general d'Interior procedirà a una
ràpida i justa valoració dels fets a aquest efecte de proposar oportunament
al conseller de Justícia, Interior i Administracions Públiques la
imposició i la resolució corresponent.
Article 11. Concessió i publicació
La concessió d'aquestes distincions i condecoracions s'efectuarà
per orde del conseller de Justícia, Interior i Administracions Públiques,
i es realitzarà l'entrega als interessats en acte públic.
La concessió de distinció o condecoració serà publicada en el
Diari Oficial de la Generalitat, i s'expedirà pel director general d'Interior
a nom de l'interessat la credencial de la concessió d'aquesta.
També podrà publicar-se en els butlletins oficials de difusió entre
el col·lectiu oficial, si n'hi ha.
Article 12. Registre
A la direcció general competent en matèria de policia es portarà un
registre dels expedients tramitats i de les dates de les condecoracions i
felicitacions concedides, classe, persona interessada, data autoritat que
la va concedir, etc. Tots els premis, distincions i condecoracions s'inscriuran
al Registre de Policies Locals de la Comunitat Valenciana, a
l'efecte de ser tinguts en compte com a mèrit pels interessats.
Als interessats, se'ls obrirà un expedient personal i s'informarà a
l'Instituto Valenciano de Seguridad Pública als efectes de la seua constància
en els expedients personals.
Als interessats, se'ls entregarà, a més de la condecoració, el diploma
acreditatiu de la seua concessió. Així mateix, junt amb la felicitació
s'entregarà el seu certificat.
De totes les anteriors distincions i condecoracions es traslladarà a
la corporació corresponent, a l'efecte del seu coneixement i inclusió
en l'expedient personal.
Article 13. Entrega
Les distincions i condecoracions expedits per la Generalitat en
l'àmbit d'aquest Decret seran entregades en acte públic als interessats.
Junt amb les medalles s'entregarà la insígnia de solapa i el passador,
si és el cas.
Article 14. Ús
Els membres de les Policies Locals portaran, en l'uniforme de gala
sobre la butxaca esquerra de la peça d'uniformitat, la medalla concedida,
i es podrà portar el passador sobre la mateixa butxaca en les agarres
d'uniformitat ordinària.
La insígnia de solapa podrà portar-se en les peces de paisà per
aquelles persones que hagen sigut objecte de concessió de les condecoracions
incloses en este decret.
Article 15. Prohibició d'ús
Mitjançant la tramitació de l'oportú expedient, en què es donarà
audiència a l'interessat, l'autoritat que la va concedir podrà acordar la
prohibició d'ús de les condecoracions quan la conducta de l'interessat
així ho aconselle, quan fóra sancionat per faltes greus i molt greus o
per conductes sancionades com a delictes pel Codi Penal.
Article 16. Comissió de Coordinació de Policies Locals de la Comunitat
Valenciana
De les resolucions per les quals es concedeixen distincions i condecoracions
als membres de la Policia Local, o a qualsevol altra perso-
na, s'informarà a la Comissió de Coordinació de Policies Locals de la
Comunitat Valenciana en la primera reunió que se celebre.
DISPOSICIONS TRANSITÒRIES
Primera
Els expedients la tramitació dels quals s'haguera iniciat amb anterioritat
a l'entrada en vigor del present Decret seran regits en els seus
aspectes substantius i procedimentals pels preceptes continguts en el
Decret 157/1998, de 29 de setembre, del Consell, i l'Orde que el desenvolupa.
Segona
Amb independència de la data en què hagueren ocorregut els fets
que puguen ser objecte de distinció i condecoració, els expedients la
tramitació dels quals s'inicie, després de l'entrada en vigor del present
Decret, seran regits en els seus aspectes substantius i procedimentals
per les normes contingudes en aquest.
DISPOSICIÓ FINAL
El present Decret entrarà en vigor l'endemà de la seua publicació
en el Diari Oficial de la Generalitat.
DISPOSICIÓ DEROGATÒRIA
Queda derogat el Decret 157/1998, de 29 de setembre, del Consell,
pel qual es regulen els premis, distincions i condecoracions que concedisca
la Generalitat als membres dels Cossos de la Policia Local de
la Comunitat Valenciana, l'Orde de 10 d'octubre de 2000, que el desenvolupa,
així com qualsevol altra disposició del mateix rang o d'un
rang inferior que s'oposen al present Decret.
Valencia, 22 de desembre de 2006
El President de la Generalitat,
FRANCISCO CAMPS ORTIZ.
El Conseller de Justícia, Interior i Administracions Públiques,
MIGUEL PERALTA VIÑES
ANNEX
MEDALLA D'OR AL MÈRIT POLICIAL
DE LA GENERALITATSobre una base amb forma de "Gran Creu", pometejada en les
seues puntes i intercalada per rajos emmerletats i escalonats, en color
daurat.
L'escut policial de la Generalitat", centrat i ocupant les tres cinquenes
parts de la superfície total.
La grandària de la medalla no podrà ser major de 63 mm.
La grandària de l'escut no serà major de 38 mm de diàmetre.
CREU AL MÈRIT POLICIAL AMB DISTINTIU ROIGDe color blanc, porta en tot el seu perímetre un tall daurat amb
dibuix de línia estreta o endentada d'1 mm de grossor.
En cada un dels costats de la creu, i a 5 mm dels seus extrems, una
barra perpendicular en blau marí de 3 mm d'ampla.
Sobre aquesta, i centrada, l'escut policial de la Generalitat.
En la seua part superior, sobre tija, una corona reial daurada.
La grandària de la creu no podrà ser major de 43 mm.
La grandària de l'escut no podrà ser major de 22 mm de diàmetre.
Passador de 37 mm. d'ample i 13 mm. d'alt; d'ell penja una cinta
de color blau marí de 30 mm d'ampla, a la part central porta una franja
roja de 10 mm d'ampla.
CREU AL MÈRIT POLICIAL AMB DISTINTIU BLAUDe color blanc, porta en tot el seu perímetre un tall daurat amb
dibuix de línia estreta o endentada d'1 mm de grossor.
En cada un dels costats de la creu, i a 5 mm dels seus extrems, una
barra perpendicular en blau marí de 3 mm d'ampla.
Sobre aquesta, i centrat, l'escut policial de la Generalitat.
A la seua part superior, sobre tija, una corona reial daurada.
La grandària de la creu no podrà ser major de 43 mm.
La grandària de l'escut no podrà ser major de 22 mm de diàmetre.
Passador de 37 mm d'ample i 13 mm d'alt; d'aquest penja una
cinta de color blau marí de 30 mm d'ampla, a la seua part central porta
una franja celeste de 10 mm d'ampla.
CREU AL MÈRIT POLICIAL AMB DISTINTIU BLANCDe color blanc, porta en tot el seu perímetre un tall daurat amb
dibuix de línia estreta o endentada d'1 mm de grossor.
En cada un dels costats de la creu, i a 5 mm dels seus extrems, una
barra perpendicular en blau marí de 3 mm d'ampla.
Sobre aquesta, i centrat, l'escut policial de la Generalitat.
A la seua part superior, sobre tija, una corona reial daurada.
La grandària de la creu no podrà ser major de 43 mm.
La grandària de l'escut no podrà ser major de 22 mm de diàmetre.
Passador de 37 mm d'ample i 13 mm d'alt; d'aquest penja una
cinta de color blau marí de 30 mm d'ampla, en la seua part central
porta una franja blanca de 10 mm d'ampla.
MEDALLA FELICITACIONS PÚBLIQUESDe color blanc i amb forma de "Creu de Pisana, sense pometejar"
amb els seus costats exteriors acabats en punta, mitjançant dos arcs de
circumferència còncaus que s'ajunten.
Sobre aquesta, i centrat, l'escut policial de la Generalitat.
La grandària de la creu no podrà ser major de 43 mm.
La grandària de l'escut no podrà ser major de 29 mm de diàmetre.
CONDECORACIÓ HONORÍFICASobre una base estrelada i daurada de quaranta radis, i se li dóna
forma d'estrela de dotze puntes, centrada, i en un grandària inferior en
dos terços, l'escut policial de la Generalitat.
Voreja per la seua banda inferior, en les dues terceres parts, una
corona de llorer.
La grandària de la medalla no podrà ser major de 22 mm. d'alt i 25
mm d'ampla.


Còpia Permalink ELI